Грамадская арганізацыя адразу актыўна ўключылася ў жыццё горада, яе члены займаліся ваенна-патрыятычным выхаваннем, збіралі матэрыялы аб сваіх земляках, а таксама прадметы, якія мелі дачыненне да службы. І праз некаторы час паўстала пытанне аб стварэнні экспазіцыі, дзе б можна было паказаць усё гэта моладзі, расказаць аб ваеннай службе. Маракі звярнуліся да кіраўніцтва горада з просьбай выдзеліць для такой работы памяшканне. Для стварэння экспазіцыі была выбрана сярэдняя школа № 10.